
Prome Minister di Aruba Evelyn Wever-Croes: 


BISTHITA DI ‘MINISTER VAN INFRASTRUCTUUR 
EN WATERSTAAT' DI HULANDA 


“E relacion entre ministerionan di Aruba y Hulanda ta uno 
fuerte y ta trece beneficio pa Aruba” 








à 














Diahuebs Prome Minister Evelyn Wever-Croes hunto cu 
Minister di Minister di Transporte, Comunicacion y Sector 
Primario, señor Chris Romero, a haya bishita di ‘Minister 
van Infrastructuur en Waterstaať Hulandes, Cora van 
Nieuwenhuizen. Apesar cu ambos gobierno ta demisionario, 
e relacion entre e ministerionan ta crucial. Un bon relacion ta 
duna mas cooperacion. Y esey a loke cu nos nos mester pa 
recupera despues di e efectonan cu Covid 19 a laga atras. 


Minister Cora van Nieuwenhuizen ta pasando diferente isla den 
Caribe y a bishita Aruba tambe. Prome Minister a expresa si cu 
door di e biaha cortico di señora Nieuwenhuizen, e encuentro 
tawata uno hopi cortico sinembargo hopi informacion a wordo 
intercambia. 


Minister van Nieuwenhuizen a reuni si extensamente cu Minister 
Chris Romero riba tereno di transporte y mester mecniona cu 
e relacionnan entre e ministerio aki y e ministerio na Aruba ta 
bon y mester sigui estrecha laso. 


“Den nomber di gobierno di Aruba mi a gradici Minister 
van Nieuwenhuizen pa su bishita. Apesar cu nan y nos ta 
demisionario, e importante ta cu e minsiterionan mester ta bon 
cu otro pasobra ta asina so nos ta saca beneficionan pa Aruba. 
E bon ta cu e caso aki nan ta cu aunke e minister por cambia, 
e relacion ta uno fuerte cual ta trece beneficio pa Aruba”. 

Prome Minister di Aruba Evelyn Wever-Croes: 
Reunion Virtual entre Prome Ministernan di Reino y 
Secretario di Estado: 

Diahuebs a tuma luga un reunion virtual hopi importante entre 
Minister President di Aruba, Corsou, Sint Maarten y tambe 
Secretario di Estado sr. Raymond Knops. E tema di e reunion 
tabata COHO, esta e ley consenso di Reino cu Hulanda 
a propone pa Aruba por haya sosten di likides durante di e 
pandemia. 


Prome Minister Evelyn Wever - Croes a splica cu te cu aworaki 
a haya 900 miyon florin caba na sosten di likides y a palabra 
cu ta bay mira si por bin cu e ley aki. Raad van State cu ta e 
instituto cu ta duna conseho riba leynan di Reino, a duna un 
conseho basta devastador riba e ley aki y di e dia ey a cuminsa 
negociacionnan. Actualmente ta na mesa di negociacion 
(Corsou y Sint Maarten tambe) pa asina haci e cambionan 
necesario den e ley y hacie un producto cu Aruba por acepta. 


Prome Minister a enfatisa cu e negociacionnan ta duro pasobra 
ta trata temanan complica, pero e reunion a bay den bon 
‘ambiente y ta bayendo den bon direccion caminda cu ta mira 
cu Hulanda ta respeta e conseho di Raad van State cu a duna 
Aruba rason. 


Actualmente ta casi yega finalisacion di e negociacionnan 
y unabes yega asina leu lo bay Parlamento y presenta e 
cambionan proponi pa asina Parlamento ta informa. Tambe lo 
informa tur gremio di con leu ta cu e negociacionnan y scucha 
aporte di tur. 





“No ta tur ora ta di acuerdo cu otro den reunionnan, pero contal 
trata otro cu respet y keda na mesa den dialogo, ta yega na 
solucion y ta mira cu pronto lo yega na solucion pa Aruba”, 
Prome Minister a termina bisando. 





L Gabinete Wever-Croes 

Prome Minister di Aruba Evelyn Wever-Croes: 


PROCESO DI FORMACION DI GABINETE 
WEVER-CROES 2 TA ANDANDO DEN 
BON DIRECCION 


“Dentro di un paar di dia nos por presenta na Aruba e miho 
gobierno cu Aruba por tin den e temponan aki 











= nil 
Manera ya conoci, diabierna siman pasa Gobernador di Aruba 
sefior Alfonso Boekhoudt a apunto Prome Minister Evelyn 
Wever-Croes como e formador di e siguiente gobierno. Esaki, 
Prome Minister a expresa, naturalmente ta un honor grandi di 
por ocupa e funccion importante aki. E trabou aki ta pa percura 
pa yega na formacion di un gobierno. 





Prome Minister a indica cu e trabounan pa yega na un formacion 
di e Gabinete Wever-Croes 2 ta wordo parti den 4 diferente 
aspecto. 


E PROME ASPECTO: 

Partidonan MEP y RAIZ mester yega na un acuerdo di 
gobernacion den lifianan grandi. No un acuerdo den detaye 
pero si un acuerdo di gobernacion. Kico cada partido tin pensa 
di haci riba cada area importante di nos pais; economia, finansa, 
ensefiansa, salubridad, social, siguridad, ta aspectonan cu 
ta importante pa nos pais. E trabounan aki ta andando y ta 
bayendo bon. Nos no ta cla ainda pero e ta bayendo den bon 
direccion. 


REPARTICION DI E CARTERANAN: 

Despues nos mester yega na e reparticion di e carteranan 
di e minsiterionan entre MEP y RAIZ. Ainda no ta conoci cua 
ta e ministerionan cu ta toca na MEP y cua na RAIZ. Ta pidi 
tur hende carga un poco mas pasenshi mientras e proceso 
aki lo tuma luga. Manera cu esaki ta conoci, lo publica esaki. 
Mientras tanto, tur loke ta saliendo den medionan social ta 
speculacionnan. 


APUNTA MINISTERNAN Y SCREENING: 

Despues cu keda cla cu e reparticion di carteranan, lo apunta 
e personanan cu lo wordo proponi como candidato pa bira 
minister. Pa e Partido MEP e ta depende kico ta e carteranan 
cu MEP hafia y ken Partido ta propone pa bira candidato pa 
minister y e ora e proposicion lo yega cerca Prome Minister y 
alabes Lider di MEP, como formador. Despues lo tuma luga e 
screening di e candidatonan cu a wordo proponi. Esaki lo tuma 
su tempo. 


“Mi a yega di haci esaki caba den pasado algun biaha. E no ta 
un proceso cu bo por rush pasobra e ta un proceso cu mester 
tuma su tempo pa e ta bon y pa henter Aruba ta sigur cu e 
proceso di screening a cana su caminda”. 


STAKEHOLDERS: 

E di 4 aspecto ta cu durante full e periodo aki unda tur e stapnan 
ta wordo tuma tras di cortina, como formador Prome Minister lo 
papia cu diferente stakeholders den comunidad. Cu gremionan 
comercial, gremionan sindical, cu representantenan di area 
social, salubridad, area di naturalesa y desaroyo economico, 
pa scucha wak kico nan ta hafia ta importante pa e gobierno 
nobo tene cuenta cu ne den e siguiente gobernacion pa e 
proximo 4 afianan. E reunionnan lo cuminsa pronto. Ya ta 
trahando riba e schedule pa por saca e invitacionnan pa e 
reunionnan aki. stakeholders lo wordo pidi pa pone tur nan 
aporte na e reunionnan riba papel tambe pa asina comparti cu 
e minsiternan nobo ora cu ta asina leu. 


'Esaki ta e proceso di formacion. E ta un proceso hopi serio, 
hopi importante y mester tuma su tempo. Pues mi ta canando e 
caminda manera cu mester ta, no mucho poco poco y tampoco 
apresura. Mi ta pidi tur hende pa keda trankil y bo por ta sigur 
cu e trabounan importante aki ta den man di hende serio y 
capas pa haci'e. Na e momeno aki no por anticipa ken ta bira 
minister di kico. Tin hopi speculacion riba esaki pero tur cos cu 
ta sali eifo aworaki ta speculacionnan. Ora cu ta asina leu, nos 
lo publica detayadamento e resultado di e proceso. Duna nos 
tempo y espacio y dentro di un paar di dia nos por presenta na 
Aruba e miho gobierno cu Aruba por tin den e temponan aki’, 
Prome Minister Evelyn Wever-Croes a duna di conoce. 

CAS DI ARUBA CU PRESENTACION 
RIBA DESAROYO ARUBA NA EVENTO DI 
CARIBBEAN BUSINESS HUB 








Despues di algun tempo caminda e pandemia tabata tin 
mundo practicamente cera y na Hulanda esaki tambe tabata 
e caso. Awor cu Gobierno Hulandes a habri e pais bek Cas di 
Aruba a atende un evento organisa pa Caribbean Business 
Hub na Den Haag. Durante e evento aki tabata presente e 
directiva di CBH , Minister Plenipotenciario nobo di Curagao 
Carlson Manuel, funcio-nario di Cas di Aruba Roy Hart y varios 
empresario Hulandes. 


Durante e evento tabata tin varios presentacion caminda a 
cuminsa cu Minister Plenopotenciario Carlson Manuel cu a 
papia di e hotel Corendon Mangrove Beach Hotel cu tin 850 
kamber na Cura-gao. Despues director di ROC Mondriaan 
college Marco Fontijn riba con por traha hunto cu Cura-gao pa 
prepara hobennan pa traha den sector di totel. E ultimo orador 
tabata Roy Hart cu a repre-senta Minister Plenipotenciario 
demisionario GuillfredBesaril y a duna informacion tocante e 
Me-gaproject Aruba Airport Gateway 2030 y Port City. Tambe 
sr. Hart a elabora riba e hecho cu despues cu Aruba a habri 
su economia bek, turismo ta bayendo hopi bon y cu fin di 
afia aki e ho-telnan na Aruba lo ta opera 100% . E cifranan 
positivo aki tambe ta conta pa e turismo crucero. E demanda 
principalmente for di e mercado di Merca ta hopi grandi. 


Durante e presentacion a informa cu Aruba a organisa un 
virtual Investment Summit fin di mei y e evento aki tabata tin 
hopi interes internacional. 

Durante e Aruba Investment a presenta e sectornan cu ta bai 
enfoka riba dje cu ta turismo, econo-mia circular, industria 
creativo, agricultura, economia di conocemento. 








Por ultimo tabata tin un presentacion riba Aruba Aloe cu a 
ricibi e certificado y e Decreto Real for di Gobernador di Aruba, 
Alfonso Boekhoudt, cu ta pertenece na e Predicado Real 
(Predicaat Ko-ninklijk) otorga pa su mahestad Rey Willem- 
Alexander na e compania Arubiano, Aruba Aloe Balm NV. Un 
di e condicionnan pa un compania por ricibi e honor aki ta cu 
e mester tin un importancia nacional y e mester existi por lo 
menos 100 aña. 


Despues di presentacionnan tabata tin momento pa papia 
cu varios empresario presente cu a mustra interes den e 
posibilidad pa forma parti den e desaroyo cu lo bai tuma lugar 
na Aruba. 

Por conclui cu e evento di Caribbean Business Hub tabata un 
exito. 


Nota pa redacion: Publicacion di e potret ta unicamente posibel 
cu mencion di e nomber di e foto-grafo Nico van der Ven. 

Prome Minister Señora Evelyn Wever-Croes: 
Proceso pa forma Gabinete Wever-Croes Il 


REUNIONNAN CU STAKEHOLDERS DEN E 
AREA DI SALUBRIDAD A CUMINSA 














Desde cu Prome Minister Señora Evelyn Wever-Croes a 
wordo nombra como Formador di e gobierno nobo, mesora e 
trabounan pa yega na formacion di Gabinete Wever-Croes Il 
a cuminsa. E proceso pa yega na un gobierno stabil ta wordo 
parti den 4 diferente aspecto. (1) Acuerdo di gobernación 
entre Partidonan MEP y RAIZ. (2) Reparticion di e carteranan. 
(3) Apunta Ministernan y screening. (4) Reunionnan cu 
Stakeholders. 


Diabierna 16 di juli a cuminsa cu e aspecto di formacion number 
4, reunionnan cu Stakeholders den comunidad; cu gremionan 
comercial, gremionan sindical, cu representantenan di area 
social, salubridad, area di naturalesa y desaroyo economico, 
pa scucha wak kico nan ta haña ta importante pa e gobierno 
nobo tene cuenta cu ne den e siguiente gobernacion pa e 
proximo 4 añanan. 


E prome area riba schedule tawata salubridad. Cada reunion 
a dura 45 minuut. Despues di cada reunion e representante di 
cada area a duna un declaracion y prensa por a haci pregunta 
of duna remarke. 





Pa e area aki, a duna declaracion: 


Sr. Edwin Jacobs, SVB/AZV 
Dr Vroegop, HOH 

Sra. Van den Oever ASHA 
Dr Rajnherc, IMSAN 

Dr.van Galen, Respaldo 

Dr. van Trigt, HAVA 

Gina Maduro, Sindicato ABV 


“E reunionnan a bay bon. E proceso pa forma e siguiente 
gobierno ta hopi serio y importante y mester tuma su tempo. 
Como formador, mi ta reuniendo desde awe cu diferente 
stakeholders den nos comunidad y ta gradici cada un cu a 
honra nos invitacion y sinta cu mi den e etapa importante aki di 
formacion di e miho gobierno cu Aruba por tin den e temponan 
aki”, Prome Minister Evelyn Wever-Croes a duna di conoce. 


E reunionnan ta continua den e dianan nos dilanti te ora cubri 
cu tur e areanan ariba menciona. 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 


Y DRH PA RESOLVE 


MINISTER ANDIN BIKKER TA PIDI TOPA 


DIFERENCIANAN DI 


OPINION NA MESA DI DIALOGO 








Pa loke ta e diferencia di opinion entre sindicato TOPA 
y Departamento di Recursonan Humano (DRH), pa cu e 
reorganisacion na KIA, minister mr. Andin Bikker a remarca 
lo siguiente: “Ora cu a drenta Gobierno na 2017 sindicatonan 
a informa minister Bikker cu nan no a wordo debidamente 
consulta door di e minister anterior riba e loke e minister a 
presenta na ministerraad na 2017 y cu loke e minister a 
presenta no ta carga nan aprobacion. E ora a cuminsa un 
proceso di consulta amplio cu e sindicatonan hunto cu DRH, 
cual a termina 1 di november 2019 ora cu un Landsbeluit pa 
reorganisa KIA a keda cla”. 


Cuminsamento di 2020 e pandemia a bati na porta di mundo 
y door di e incertibumbre financerio tur proceso cu lo tin 
consecuencia financeiro grandi mester a wordo poni un rato 
“on hold”. 





E aña aki ora cu a bira cla cu e economia a cuminsa recupera, 
minister Andin Bikker a bay ministerraad cu un solucion proponi 
pa DRH cual por cuminsa wordo implementa alvast y cu pais 
Aruba por afford pa paga awo, te ora cu nos recupera di e 
efectonan economico grandi di e pandemia. 


Ayera tabata un reunion fructifero y den bon ambiente cu 
tur sindicato y DRH caminda a palabra e implementacion 
y e proximo pasonan pa cu esaki. Pues e procesonan di 
bevordering ta sigui cana, niun hende no por a premira ni 
yuda cu un pandemia a presenta. Minister Bikker ta lamenta 
cu procesonan laboral ta wordo discuti via media y e ta haci 
un apelacion pa TOPA y DRH resolve nan diferencianan di 
opinion na mesa di dialogo. 

Korps Politie Aruba: 


PROMOCION, 25 ANA SERVICIO Y ENTREGA 
DI DECRETO GUBERNAMENTAL 


Recientemente na Centro di Husticia na Santa Cruz a tuma 
lugar entrega di decreto gubernamental, 25 afianan di 
servicio y promocion na agente policial. Famia, coleganan y 
amigonan a bini hunto pa e momento special aki. For di man di 
Altocomisario di Polis Sra. Vanessa Tjon-Kock a haci entrega 
di promocion na agente policialnan cu awor ta carga un rango 
mas halto. Ta trata aki di agentenan: 





































C. Loopstok, G. Mufioz v Z. Lopez cu a cambia di agent in 
opleiding pa agent eerste klasse. 

G. van Ness cu a cambia di Hoofd agent pa Hoofd agent eerste 
klasse 





Parti di personal administrativo di Cuerpo Policial Aruba tambe 
hava nan decreto gubernamental. Ta trata aki di: 





C. Gumbs cu a cambia di Hoofdklerk pa Adj. Commies 
Alavez riba e dia aki a celebranan 25 afia trahando den Cuerpo 
Policial Aruba cu ta trata aki di Sra. J. Dirkz v Sr. E. Zebeda. 


Pabien na cada colega cu a wordo promociona cu nan rango 
nobo. Esaki ta nifica cu e responsablidad ta bira mas grandi 
pero nos no tin e duda cu nos agentenan ta capas pa cualkier 
eventualidad. Na nos personal administrativo cu ta nos weso 
di lomba, masha masha pabien! Nos ta wak boso esfuerso y 
dedicacion den nos organisacion y nos ta aprecia esey. Na 
nos coleganan cu a cumpli 25 afia den Cuerpo Policial Aruba. 
Danki pa sosten, dedicacion, tempo y esfuerso cu a hiba boso 
asina leu den boso carera. Masha pabien. Pueblo di Aruba por 
ta orguyoso di boso! 

Departamento di Salud Publico: 


UPDATE SEMANAL 16 DI JULI 2021 


Datos colecta durante e siman di 9 pa 15 di juli ta indica cu 41 caso positivo nobo a keda registra di cual 22 ta 
residente y 19 ta turista. Tambe a recupera un total di 15 persona cu ta haci cu awe 16 di juli Aruba tin un total di 60 
caso activo di cual 29 ta residente y 31 ta turista. E average di casonan positivo pa dia siman pasa tawata 4 y e siman 
aki el a subi di 4 pa 6 caso pa dia. Siman pasa nos tawata tin un averahe di 'positivity rate' diario di 6% e siman aki el 
a aumenta na 7% diario. Tabata tin rumornan ta circula cu lo tin un cantidad di 86 caso di e variante Delta, pero esaki 
NO ta berdad. 


Casonan di fayecimento relaciona cu COVID ta aumenta na 108 cu fayecimento di 1 residente mas, condolencia y 


forsa na famia di e fayecido. 


Hospital ta informa cu actualmente tin interna riba piso general di COVID 4 persona y den ICU tin 3 persona. 


Casonan di Corona Virus na Aruba 





NO-RESIDENTE 





19 
31 
904 
936 
1 





Vacuna completo pa 
proteccion maximo! 

CRISIS TEAM TA TRECE CAMBIO DEN 


MANEHO, PA REDUCI E RIESGO 





I 


IMPORTACION MASIVO DI E VARIANTE DELTA 


Crisis Team despues di evalua e risico 
cu Aruba ta core den e temporada di 
vakantie grandi aki, unda hopi local ta 
biahando pa exterior y tambe hopi turista 
ta biahando pa Aruba. 

Atuma e desicion di trece cambio den e 
Ministeriële Regeling nobo cu ta drenta 
na vigor entrante 17 di juli y e cambio ta 
ensera cu tur persona sea residente of 
turista cu ta biaha pa Aruba for di un pais 
cu ta cay bou di e consideracion di ta un 
pais di riesgo halto, mester haci un PCR 
test sea 72 ora prome cu biaha of na su 
yegada na Aruba y keda den cuarentena 
enespera di resultado apesar di ta 
vacuna cu dos vacuna. 


E cambio di maneho aki ta di sumo 
importancia mirando e aumento di 
casonan di COVID-19 ocaciona pa e 
variante di DELTA den otro paisnan. 


Paisnan cu ta wordo considera di risico 
ta halto ta: 





Seychelles 
Cyprus 

Fiji 
Mongolia 
Tunesia 
Namibia 
United Kingdom 
Colombia 
Cuba 
Kuwait 
Argentina 
Spain 
Botswana 
South Africa 
Netherlands 
Oman 
Georgia 
Costa Rica 
Portugal 
Malavsia 
Panama 
Suriname 
Andorra 
Brasil 


ta memey di nos, 


Maldives 
Kyrgystan 

Iran 

Iraq 

Luxembourg 
Lybia 

Paraguay 

Greece 

Uruguay 

Russia 
Kazakhstan 

Malta 

United Arab Emirates 
Chile 

Saint Kitts & Nevis 
Monaco 

Indonesia 
Zimbabwe 
Guatemala 
Bahamas 

Trinidad & Tobago 
Ireland 

Denmark 


GP 


ta recomenda pa Vacuna. 


Pa cita: 
Aruba Health App, 
www.dvg.aw of 
Tel. 280-0101 of 522-4200 





tila 

DEPARTAMENTO DI ADUANA TA RECORDA 
TUR BIAHERO RIBA EXONERACION DI 
IMPUESTO RIBA EKIPAHE EN CONEXION CU 
VAKANTIE GRANDI 


Teniendo cuenta cutemporada di vakantie di scol, Departamento 
di Aduana ta recorda tur persona di 16 afia di edad bay ariba 
cu ta biahando pa exterior, di e exoneracion di e siguiente 
derechonan di impuesto di importacion y consumo. 


* Pa productonan di uzo personal 

Esaki ta te cu un balor di factura di 400 florin. Ta posibel pa 
importa esakinan sin cu ta necesario pa paga impuesto di 
importacion. Articulonan cu tin un balor di factura cu ta surpasa 
400 florin, mester paga impuesto ariba e producto completo. 


+ Exoneracion pa cierto productonan mara na un limite 
Productonan mara na un limite: 

1. 200 pida (1 slof) di sigaria, of 25 pida di siga, of 50 pida di 
cigarillos, of 250 gram di tabaco 

2. 1 liter di bebida fuerte p.e. rum of whisky, of 2,25 liter di biña, 
of 3 liter di cerbes 


Pa productonan cu no ta nombra bou di 1 y 2, mester paga 
impuesto y accijns. 

Pa por bin na remarke pa e exoneracion ariba menciona, 
mester cumpli cu algun condicion: 

- E persona mester ta 16 afia di edad bay ariba 

- E articulonan mester ta pa propio uzo. 

Tene na cuenta cu articulonan pa uzo comercial no ta bin na 
remarke pa exoneracion. 


Preguntanan mas frecuente: 

“Con por haci un declaracion?” Si ta trata di productonan cu 
ta pa uzo personal por haci un declaracion verbal na oficina di 
Aduana situa den e sala di yegada na aeropuerto na momento 
cu e pasahero yega for di exterior. Nos tin di remarca cu esaki 
no ta posibel pa articulonan importa cu tin un meta comercial 
of “encomienda”. 


Pa loke ta trata 'encomienda' of articulonan cumpra den 
exterior cu tin un meta comercial na Aruba, Departamento 
di Aduana ta avisa e biahero pa acerca un Customs Brokers 
pa haci e declaracion di e articulonan. Comerciantenan cu ta 
yega cu articulonan cu meta comercial mester por identifica 
man compania cu un copia di e registro di Camara di Comercio 
di Aruba como tambe e persoonsnummer di e compania pa 
asina por hafia un aprobacion pa Invoer Zonder Manifest (IZM 
verklaring). 


Departamento di Aduana ta recomenda tur biahero pa warda 
tur factura pa asina por calcula exactamente e balor di e 
producto treci. Si acaso e biahero no tin factura, Aduana lo 
busca informacion online sin tene cuenta cu e biahero lo por a 
cumpra e producto na un prijs mas barata. 


Por ultimo Departamento di Aduana ta haci un suplica grandi 
na tur biahero pa tene cuenta cu e informacionnan comparti, pa 
asina gosa di un vakantie sin preocupacion. Alabes, asina cu 
hafia sa cu a surpasa e suma di exoneracion, of e cantidad di 
exoneracion, pasa directamente na caha pa paga y no warda 
te ora Aduana haci su control riba e ekipahe. 


Pa mas informacion por bishita nos website: www.douane.aw, 
manda nos un email na: info@douane.aw of yama nos na 523- 
888. 







CLA PA BAY CU 
VAKANTIE? 





Departamento di Aduana ta recorda bo: 








G Articulo di max 400 florin 


mi 11 di alcohol, of 2.251 di biña, of 3L di cerbes 


ll 


B Permiso di importacion pa cierto articulo p.e. 


1 slof di sigaria, of 25 siga, of 50 cigarillos, of 
250 gr di tabaco 


remedy y algun articulo electronico 


FFT 


h Mester tin tur documento pa mascota regla 
(cumpra den exterior) 


a 


www.douane aw 

GARIERNO Di ARUBA 

www.gobierno.aw 
www.overheid.aw 
Ta ricibi www.government.aw 


peticionnan pa aña 
2022 entrante dia 26 mei 2021 


E ultimo dia pa entrega peticionnan 
ta dia 6 augustus 2021 


PA MAS INFORMACION POR YAMA OF MANDA E-MAIL: 


sra. F Perez-Lopez tel: 583-8425 | sr.V. Frank tel: 587-4979 | condeco.aruba@gmail.com 

